cyanic-selkie/wikianc huggingface dataset:
Konglungen
Konglungen naturminne
Konglungen naturminne et strandområde helt øst på øya, på om lag tre dekar. Naturminnet er opprettet for å bevare den verdifulle geologien på stedet, som er del av Oslofeltet. Naturminnet er i praksis ikke tilgjengelig for allmennheten fra landsiden.
Malawi under VM i friidrett 2015
Malawi deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; Stuart Banda. Han deltok i 5 000 meter for herrer. Han satte personlig rekord, men klarte ikke å kvalifisere seg fra innledende runde.
Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Wagner-Werk-Verzeichnis
Wagner-Werk-Verzeichnis (WWV) er en fortegnelse over komponisten Richard Wagners 113 musikkverk utarbeidet av John Deathridge, og  og utgitt av Schott Music i 1986.
Fortegnelsen inneholder dokumentasjon samlet fra Wagners originaler: manuskripter, utkast, skisser, første renskrift av Wagners tekster, om utføring av komposisjonene, forskjell mellom skisser, partitur, klaverversjoner osv. Det gis også rettledning om publiserte verksutgaver og forklaringer på tilblivelse og oppføringspraksis til alle 113 verk.
Andre verk
Verkfortegnelsen omfatter alt påviselig materiale som Wagner satte ned på papir, også slikt som er delvis tapt eller som han selv tilintetgjorde. WWV 1 er Wagners første forsøk på et dramatisk verk, sørgespillet Leubald. I 1989 fikk dette verket en sen uroppføring på Bayreuths studioscene. Fortegnelsen omfatter dessuten små leilighetsverk, som albumblad, dedikasjoner (f.eks Albumblatt für Betty Schott, WWV 108), fragmenter eller tekster til tiltenkte komposisjoner som det ikke ble noe av, eksempelvis Jesus von Nazareth, WWV 80. I tillegg er enkelte bearbeidelser av andre komponisters verk, som Christoph Willibald Glucks Iphigenie en Aulide (WWV 77), som i flere tiår var den versjonen som ble spilt mest på europeiske scener, og en bearbeidelse av Mozarts Don Giovanni (WWV 83) og mye annet.
SY «Aurora»
SY «Aurora» var en dampyacht bygget av Alexander Stephen and Sons i Dundee i Skottland i 1876. Yachten ble bygget for Dundee Seal and Whale Fishing Company. Yachten ble primært brukt til hvalfangst i Nordishavet, og hun ble bygget sterkt nok til å motstå kraftig vær og is som hun møtte der. Hun ble også brukt til utforskning av Antarktis, og i perioden 1911–1917 gjorde hun fem reiser til kontinentet, både for utforsknings- og redningsoppdrag.
El Cerrito
El Cerrito er en by i Contra Costa County i California.
Byen ble etablert av flyktninger fra jordskjelvet i San Francisco 1906, og ble inkorporert i 1917 som en landsby med 1500 innbyggere. Navnet betyr en liten ås eller kolle.
Ved folketellingen i 2010 hadde stedet 23,549 innbyggere og ligger 21 moh i San Francisco Bay Area.
Living My Life Without You
Melodi Grand Prix
Sangen var ett av åtte bidrag i den norske finalen på NRK Marienlyst i Oslo lørdag 27. februar 1999. Den ble framført av Stig van Eijk, som deltok under artistnavnet Van Eijk. Sangen var det siste bidraget ut på scenen, og i avstemningen vant «Living My Life Without You» overlegent. Låten ble dermed Norges bidrag til Eurovision Song Contest samme år.
VG mente «Living My Life Without You» hadde potensial, og Dagbladet mente sangen var catchy. «Norge har fått en ny popartist. Denne låta kommer vi langt med i Jerusalem.» skrev avisen.
Eurovision Song Contest
Van Eijk framførte «Living My Life Without You» i Eurovision Song Contest i Jerusalem lørdag 29. mai. Dette var første gang siden 1976 at et norsk bidrag ble framført på engelsk, etter at Den europeiske kringkastingsunion hadde fjernet regelen som krevde at alle land måtte synge på sitt eget språk. Til slutt ble «Living My Life Without You» nummer 14 av 23, med 35 poeng.
Listeplasseringer
I Norge gjorde Stig van Eijk stor suksess med «Living My Life Without You». Låten lå ti uker på VG-lista med en tredjeplass som beste notering. Albumet Where I Belong lå 14 uker på albumlista, og Van Eijk ble kåret til Årets mannlige artist under Hit Awards samme høst.
Sangen ble også gitt ut i Skandinavia av plateselskapet Mercury Records.
Alpint under Vinter-OL 1988 – Storslalåm menn
Storslalåm for menn under Vinter-OL 1988 ble avholdt i Nakiska 25. februar 1988.
Verdensmesteren i storslalåm for 1987 var Pirmin Zurbriggen fra Sveits, som også vant verdenscupen i storslalåm den foregående sesongen, mens Alberto Tomba ledet verdenscupen i den aktuelle sesongen.
Resultater
Resultatene var som følger:
Oddrun Hokland
I 1964 deltok hun under Sommer-OL i Tokyo. Hun ble der nummer 16 i både lengdehopp og femkamp.
Hokland ble senere styremedlem i Norges Friidrettsforbund og i Norges Bondelag.
Asker kino
Asker kino er et eldre kinobygg som ligger i Asker kulturhus og driftes av Nordisk Film Kino. Bygget ble ferdig høsten 2004 og Nordisk Film Kino overtok 1. juni 2005. Kinohuset består av fem saler og ligger midt i Asker sentrum.
VM i terrengsykling 2011
VM i terrengsykling 2011 (verdensmesterskapet i terrengsykling) ble arrangert i Champéry i Sveits i 2011.
MINIX file system
MINIX file system er filsystemet til operativsystemet MINIX. Filsystemet ble introdusert i 1987 av Andrew S. Tanenbaum og er POSIX-kompatibelt. Det ble lansert sammen med MINIX 1.0.
Filsystemet var forgjengeren til Extended file system (ext), som var det første filsystemet for Linux. Men det var først med andre versjon av dette, ext2, at Linux fikk et kommersielt anerkjent filsystem. I 1994 var MINIX File system sjeldent brukt av Linux-brukere,
Gravdaltunnelen
Gravdaltunnelen er en 85 meter lang vegtunnel på fylkesvei 48 i Kvam kommune i Vestland ved Gravdal.
U19-EM i fotball for kvinner 2022
U19-EM i fotball for kvinner 2022 ble spilt i Tsjekkia 26. juni til 9. juli 2022.
Norges vei til EM
Norges landslag kvalifiserte seg til EM etter kvalik-spill mot Polen, Aserbajdjan, Italia, Ukraina, Bulgaria og Østerrike.
Norges lag var i gruppe med sterke fotballnasjoner som England, Tyskland og Sverige, men klarte å bli gruppevinner av Gruppe B.
Sluttspill og finale
Etter semifinaleseier 1-0 over Frankrike, ventet Spania i finalen. Allerede 4 minutter ut i finalen går Norge i ledelsen ved Iris Omarsdottir på assist fra Thea Kyvåg. Spania reduserer like før pause. 3 minutter på overtid avgjøres kampen når Júlia Bartel setter inn 2-1 til Spania.
Badminton under Panamerikanske leker 2015
Badminton under Panamerikanske leker 2015. Badmington var en av sportene under de Panamerikanske leker 2015 i Toronto i Canada. Turneringen ble avviklet 11. til 16. juli 2015. Det var i alt fem turneringer, single- og double for menn og damer samt mixeddouble. 84 deltakere fra 18 nasjoner deltok. USA ble beste nasjon med tre gullmedaljer.
Dalselva (Harstad)
Dalselva er ei elv på Grytøya i Harstad kommune i Troms og Finnmark. Den renner mot vest fra fjellet Storgalten til munningen i Toppsundet ved grenda Dale. Elva er 7,7 km lang, og har et nedbørfelt på 24,87 km². Middelvannføringen ved munningen er 1,07 m³/s.
Vågtunnelen
Vågtunnelen er en 106 meter lang vegtunnel på fylkesvei 48 i Kvam kommune i Vestland mellom Bergadal og Gravdal.
Zodiac (film)
Zodiac er en amerikansk kriminal-thriller fra 2007 regissert av David Fincher. Filmen handler om Zodiac-morderen som tok livet av flere mennesker i California på slutten av 1960-tallet og begynnelsen på 1970-tallet. Morderen ble aldri tatt. Mye av filmen tar for seg mange av de mistankene og teoriene om hvem morderen egentlig var. En avistegner og en politietterforsker forsøker over flere år å finne identiteten bak de kodede beskjedene som morderen sendte avisen da mordene pågikk. Manus bygger i stor grad på Robert Graysmiths bok med samme navn. De ledende rollene spilles av Jake Gyllenhaal, Robert Downey jr. og Mark Ruffalo.
Om filmen
Zodiac ble meget godt mottatt av anmelderne, noe som gjenspeiles i at den har fått 89 % på Rotten Tomatoes.
Filmen ble ikke så populær i USA. Den innbrakte $84,7 millioner på verdensbasis, hvorav $33 millioner i USA. Den havnet på 63-plass over de mest innbringende filmene på verdensbasis i 2007 og på 81-plass i USA.
Produksjonen startet 12. september 2005 og ble fullført i februar året etter.
Sammendrag
Den 4. juli 1969 blir Darlene Ferrin og Mike Mageau skutt av en ukjent mann i Vallejo, California. Bare Mike overlever angrepet. En måned senere mottar avisen San Francisco Chronicle krypterte brev skrevet av noen som kaller seg "Zodiac" som tar på seg ansvaret for angrepet. Han truer med å drepe flere mennesker med mindre hans kodede melding, som han påstår skal inneholde hans identitet, blir publisert i avisen.
Når avisen velger å publisere de krypterte brevene, klarer ett eldre ektepar å løse en kode. I september 1969 blir Bryan Hartnell og Cecelia Shepard knivstukket gjentatte ganger i Napa County. Reporter Paul Avery fra San Francisco Chronicle gjør narr av Robert Graysmiths (spilt av Jake Gyllenhaal) forsøke på å løse kodene. Men når Robert klarer å løse en del av koden, begynner Paul å dele mer informasjon med ham. To uker senere blir taxi-sjåfør Paul Stine fra San Francisco skutt og drept. Zodiac-morderen sender Paul Stines blodige skjorte til San Francisco Chronicle sammen med enda et brev. Politi-etterforsker Dave Toschi og Bill Armstrong får i oppdrag om å løse angrepene. Noen som påstår å være "Zodiac" fortsetter å sende flere brev.
Schott Music
Schott Music GmbH & Co. KG er et stort tysk musikk- og musikkbokforlag.
Anna av Savoia
Anna av Savoia (født Giovanna i 1306, død 1365 i Saloniki) var en bysantinsk keiserinne, gift med keiser Andronikos III Palaiologos. Hun var regent i Bysants som formynder for sin sønn keiser Johannes V Palaiologos fra 1341 til 1351, of regent i Thessaloniki fra 1351 til 1359.
Bakgrunn
Anna var datter av grev Amadeus V av Savoia (1252–1323) og hans annen hustru Maria av Brabant (1278–1338). Hun ble forlovet med den senere Andronikos III ved et tidspunkt da han var tronpretendent og innblandet i en tronstrid med sin farfar Andronikos II.
Zodiac (film)
Sammendrag
I 1971 avhører politiet en mann, Arthur Leigh Allen, mistenkt for drapene. En håndskrift-ekspert insisterer imidlertid på at Allen ikke skrev brevene fra Zodiac. Paul Avery mottar et brev som truer ham på livet, og blir paranoid og redd. Journalist Robert Graysmith fortsetter hans egen etterforskning, og gir et TV-intervju om en bok han har skrevet om Zodiac-saken. Han begynner å motta flere telefonsamtaler fra noen som legger på rører kort tid etter at Robert svarer i telefonen. Hans besettelse blir dypere, han mister jobben, og kona Melanie forlater ham og tar med seg barna deres.
Robert oppdager at Arthur Leigh Allen bodde i nærheten av ett Zodiac-offer og sannsynligvis kjente henne. Selv om omstendighetene ser ut til å indikere hans skyld, så mangler de fysiske bevisene. Blant annet fingeravtrykk og håndskrift-prøver sier at Allen ikke er den skyldige. Åtte år senere, har Roberts bok om Zodiac blitt en bestselger. Mike Mageau som overlevde ett angrep fra "Zodiac" ser på flere fotografier hos politiet, og kjenner igjen et bilde av Arthur Leigh Allen. Tekst mot slutten av filmen indikerer at Allen døde før han kunne avhøres av politiet, og Zodiac-saken fremdeles er uløst.
Schott Music
Schott har blant annet utgitt Richard Wagners samlede komposisjoner. Andre kjente utgivelser er Beethovens 9. symfoni og verk av Wolfgang Amadeus Mozart. Fra grunnleggelsen av har hovedkontoret ligget i Mainz am Rhein. Schott Music har utviklet seg til å bli et internasjonalt multimedialt musikkbransje-konsern.
Anna av Savoia
Ekteskap
Ektevigselen fant sted i oktober 1326. I samband med vigselen konverterte hun til den ortodokse kirke og tok navnet Anna. Hennes make avsatte sin farfar og besteg deretter selv tronen alene i år 1328.
Formynderregent
Ved ektemakens død 15. juni 1341 ble Anna regent i Det bysantinske rike som formynder for sin umyndige sønn Johannes V, som var ni år gammel. Hun skulle i pakt med testamentet dele regjeringsmakten med Johannes Kantakouzenos. Man da Kantakouzenos var fraværende for å i spissen for arméen forsvare Bysants mot et serbisk angrep, ble Anna overtalt av patriark Johannes XIV og av hoffmannen Alexios Apokaukos til å avsette ham. Hun erklærte Kantakouzenos avsatt.
Kantakouzenos, som hadde kontroll over arméen, lot som svar utrope seg selv til keisere i Didymoteicho den 26. oktober 1341, noe som utløste en borgerkrig. Bulgaria stilte seg på Annas side mens Serbia støttet Kantakouzenos: I virkeligheten utnyttet de begge den bysantinske borgerkrig for egne territorielle gevinster mens Bysants var opptatt av indre stridigheter.
Anna vendte seg til Vesteuropa og i 1343 erklærte hun sin lojalitet til paven og pantsatte kronjuvelene i Venezia. Rundt 1346 gikk hun til forsvar for Gregorios Palamas, noe som fikk avgjørende betydning for den pågående lærestrid innen den greske kirke og bidro til det senere gjennombruddet for hans troslære i 1351.
Den 3. august 1347 ble det sluttet fred; borgerkrigen var over. I fredsavtalen ble Kantakouzenos anerkjent som Johannes IV Kantakouzenos og senior medregent til Johannes V, og et ekteskap ble arrangert mellom Johannes V og Kantakouzenos' datter Helena Kantakouzene. Anna fortsatte som Johannes Vs formynderregent frem til 1351, men i realiteten tok nå Kantakouzenos kontroll over staten.
Anna forlot Konstantinopel i 1351 og bosatte seg i Thessaloniki, der hun holdt eget hoff og utferdiget sine egne lovtraktater og drev sitt eget myntverk som byens regent. Dette ble gjort etter forbilde av en tidligere bysantinsk enkekeiserinne som også hadde regjert Thessaloniki som sitt eget rike.
I 1359 eller 1360 ble hun nonne under navnet Anastasia.
Antigua og Barbuda under VM i friidrett 2015
Antigua og Barbuda deltok under VM i friidrett 2015 (utendørs) fra 22. august til 30. august 2015 i Beijing i Kina.
Audisme
Audisme betegner oppfatninger og holdninger basert på en tenkning som gir negativ stigma mot døve eller hørselshemmede. Det beskriver en form for diskriminering hovedsakelig fra hørende, bevisst eller ubevisst. Slike negative stereotypier og fordommer mot døve eller hørselshemmede tillates å dominere ens oppfatning av den døve personen.
Hønefoss kino
Hønefoss kino er et kinosenter midt i Hønefoss sentrum som driftes av Nordisk Film Kino. Kinoen har tre saler som rommer 343 seter totalt.
Audisme
For døve oppleves det stigmatiserende og sårende når intelligens, livskvalitet og mestring kobles mot evne til å høre, eller evne å prate med samme lydbilde som hørende.
Grorud Skoles musikkorps
Onsdager er satt av til øvingstid for samspill for musikanter og trening for drillgruppen.
Ruta 1 (Uruguay)
Ruta 1 (populært kalt for Ruta 1 Brigadier General Manuel Oribe) er en veistrekning som går fra Montevideo til Colonia del Sacramento i sørlige Uruguay. Veistrekningen, slik den er i dag, ble åpnet april 1975, og er 174,29 kilometer lang.
Jan Arve Haugan
Jan Arve Haugan (født 22. desember 1957) er en norsk industrileder.
Han vokste opp i Lånke i Trøndelag, og bor Oslo. Han har en økonomi- og ingeniørfaglig utdannelse fra University of Colorado at Boulder.
Haugan arbeidet i entreprenørfirmaene Ingeniør F. Selmer (som nå er en del av Skanska) og det tekniske konsulentselskapet Terramar før han i 1991 ble sjefingeniør i Norsk Hydro. Haugan hadde forskjellige lederstillinger i Hydros olje- og gassvirksomhet, og senere i aluminiumsvirksomheten. Mellom 2009 og 2011 var han administrerende direktør for Qatar Aluminium (Qatalum) i Mesaieed utenfor Doha i Qatar. Qatalum er et selskap som er eid av Hydro Aluminium og Qatar Petroleum.
MK «Bratholm I»
«Bratholm I» gikk fra Herøy den 13. november 1940 til Island. Der ble den en av fiskebåtene som ble brukt som forsyningsfartøy til de britiske basene på Island før den ble overført til Shetlandsgjengen og brukt til å transportere agenter og medlemmer av Kompani Linge mellom Shetland og Norge under andre verdenskrig.
Jan Arve Haugan
Ved utskillelsen av Kværner fra Aker Solutions som eget børsnotert selskap i 2011, ble Haugan konsernsjef i Kværner. I 2018 ble Aker Energy opprettet som et fellesforetak mellom Aker og TRG, og Haugan ble konsernsjef der. Han fratrådte som konsernsjef mot slutten av 2019.
MK «Bratholm I»
Båten var eid av partrederiet Alfred Remøy, Petter Sævik og Arthur Sævik på Remøy i Herøy kommune.
Fartøyet ble utlånt fra Shetlandsgjengen til SOE for å frakte deltagerne i Operasjon Martin (Red) til Troms. Den 23. mars 1943 gikk «Bratholm I» fra Shetland med Sverre Kverhellen som skipper. Om bord var tre soldater fra Kompani Linge. Mens fartøyet lå i Toftefjorden ved Rebbenesøya i Troms ble fartøyet angrepet av den tyske Räumboote R56. Under skuddvekslingen ble Per Blindheim drept. Mannskapet antente lunte til 6-7 tonn TNT mens de rodde vekk med robåt. Eksplosjonen spredte vrakrester fra Bratholm over hele fjorden. Mannskapet ble tatt til fange og senere henrettet. En offiser, fenrik Jan Baalsrud, unnslapp og rømte.
Minnesmerker
I 1991 ble det avduket et minnemonument om de falne fra Bratholm ved Universitetet i Tromsø.
Arendal kino
Arendal kino er en kino i Arendal sentrum som eies av KinoSør.
Kinoen ble opprinnelig bygd i 1938 i funkis-stil, men i 1993 ble bygget modernisert til et flerkinoanlegg med 4 saler, mens stilen ble bevart.
Edward Somerset
Edward Somerset, fullstendig navn Robert Edward Henry Somerset (født 19. desember 1776, død 1. september 1842) var en britisk offiser og general, kjent for sin innsats under revolusjonskrigene, Napoleonskrigene og i slaget ved Waterloo. Somerset var også aktiv politisk og var parlamentsmedlem (medlem av underhuset) i flere perioder.
Norma (tidsskrift)
Norma: International Journal for Masculinity Studies (tidligere Nordisk tidsskrift for maskulinitetsstudier eller Nordic Journal for Masculinity Studies) er et internasjonalt fagfellevurdert akademisk tidsskrift innen mannsforskning utgitt av Routledge. Det ble etablert i 2006 av forskningsmiljøene innen mannsforskning i Danmark, Finland, Island, Norge og Sverige, og ble opprinnelig utgitt av Universitetsforlaget som et flerspråklig tidsskrift (skandinaviske språk og engelsk). Det er nå et rent engelskspråklig tidsskrift. Det har blitt bekrevet av NIKK som «det ledende forum for maskulinitetsforskning i de nordiske landene». Det utkommer på papir og er elektronisk tilgjengelig gjennom Taylor & Francis' hjemmesider.
Edward Somerset
Bakgrunn og militær karrière
Edward Somerset var tredje sønn av Henry, 5. hertug av Beaufort, hans mor var Elizabeth (d. 1828), datter av admiral Edward Boscawen. Lord Fitzroy James Henry Somerset, første baron Raglan var hans yngre bror. Han ble utnevnt til kornett i The 10th (Prince of Wales's Own) Regiment of (Light) Dragoons den 4. februar 1793, løytnant den 10. desember 1793, og kaptein 16. september 1794. Han var aide-de-camp for hertugen av York under ekspedisjonen til Noord-Holland andre halvår 1799 hvor en britisk-russisk styrke invaderte og ble slått tilbake av franske styrker. Han ble forfremmet til major i The 12th (Prince of Wales's) Regiment of (Light) Dragoons den 26. november 1799, hvorfra han ble overført tolv måneder etterpå, den 22. november 1800, til The 28th (Duke of York's Own) Regiment of Light Dragoons. Den 3. februar 1801 ble han utnevnt til oberstløytnant i regimentet The 5th (Northumberland) Regiment of Foot, hvorfra han året etter ble overført til The 4th (Royal Irish) Dragoon Guards. Fra 1799 til 1802 var han parlamentsmedlem for the Monmouth boroughs. Han ble igjen innvalgt for Gloucestershire i 1803 og fortsatte å representere kretsen inntil 1829.
I april 1809 ble han sendt til Portugal med The 4th (Royal Irish) Dragoon Guards for å delta i den spanske selvstendighetskrigen og ledet regimentet i slaget ved Talavera de la Reina 27.-28. juli 1809 og slaget ved Bussaco 27. september 1810. Den 25. mai 1811 i slaget ved Usagre angrep hans regiment, sammen med The 3rd Dragoon Guards, to franske kavaleriregimenter og drepte eller tok til fange rundt to hundre mann. I slaget ved Salamanca 22. juli 1812 tok hans brigade del i angrepet sammen med generalmajor John Le Marchants tunge brigade og etter de hadde brutt gjennom tre kolonner med infanteri, Somerset, «fortsatte sin kurs i spissen for en skvadron med en heldig utholdenhet og erobret fem kanoner» (sitat av Napier). Han ble omtalt av general Arthur Wellesley (hertugen av Wellington) i hans melding om slaget, og mot slutten av 1812 ble han av Wellington anbefalt for å ta kommando over en brigade. Han hadde blitt utnevnt til oberst og aide-de-camp til kong Georg III 25. juli 1810.
I juni 1813 ble Somerset forfremmet til generalmajor og da han forlot sitt regiment ble han av offiserene overrakt et æressverd. Han fikk kommando over The Hussar Brigade (7th, 10th, og 15th) og holdt den til slutten av året. Han deltok i kampene ved Vitoria, Pyreneene, Orthes, og Toulouse. Ved Orthes ledet han et angrep mot fransk infanteri som var i ferd med å trekke seg tilbake, noe som førte til mange fanger og ble nevnt i Wellingtons melding som svært fortjenestefullt. Han ble takket av Parlamentet den 26. juni 1814, mottok The Army Gold Medal (også kjent som the Peninsular Gold Medal) og ble kommandørridder (KCB) av Order of the Bath 2. januar 1815.
Slaget ved Waterloo
I det korte felttoget sommeren 1815 som førte frem til slaget ved Waterloo hadde han kommando over The Household Brigade med kavaleri, sammensatt av ni skvadroner av The 1st og 2nd Regiment of Life Guards, The Royal Horse Guards Blue og The 1st King's Dragoon Guards, totalt 1 135 offiserer og menige. Sammen med generalmajor Henry Paget (lord Uxbridge) ledet han brigadens angrep i slaget, rundt tiden for det første franske infanteriangrepet under general Jean-Baptiste Drouet d'Erlon korps. Angrepet ble rettet mot general Dubois' brigade av Milhauds kyrassérer, som var på general d'Erlons venstre flanke, og som nettopp hadde ridd ned en bataljon fra Hannover sendt frem for å forsterke koalisjonsstyrkenes forsvar ved La Haye Sainte.
Den franske kavaleristyrken var større, men den britiske var bedre trenet, hadde bedre hester og fordelen med nedoverbakke. Det franske angrepet ble brutt og de franske kavaleristene ble forfulgt sydover slagfeltet, hvor britene ble møtt med motangrep, noe som førte til store britiske tap. På tross av store tap gjennomførte kavaleristene under Somerset flere angrep senere på dagen, både mot franske kavalerister og mot kolonner med infanteri, men uten noen avgjørende effekt. Etterhvert ble de gruppert sammen med restene av The 2nd (Union) Cavalry Brigade og deltok i forsvaret av koalisjonens forsvarslinje rett vest av La Haye Sainte. De ble der utsatt for så kraftig artilleribeskytning at de syv opprinnelige regimentene tilsist ble redusert til en skvadron. Beskytningen var så intens at lord Uxbridge på et tidspunkt foreslo for Somerset at han skulle trekke sine menn tilbake, men Somerset svarte at om han flyttet restene av sitt kavaleri ville det nederlandske kavaleriet bak han forsvinne samtidig.
Eldre dager
Generalmajor Somerset var blant de offiserene som ble nevnt i Wellingtons rapport om slaget. Den 29. april 1816 mottok Somerset Parlamentets takk. Den 23. september 1815 mottok han de utenlandske utmerkelsene Den militære Maria Teresia-ordenen (Østerrike), Sankt Vladimirs orden (Russland) og Tårn- og sverdordenen (Portugal). Den 30. november 1815 ble Somerset utnevnt til å kommandere den første kavaleribrigaden i den britiske okkupasjonsstyrken i Frankrike og han hadde denne kommandoen inntil styrken ble trukket tilbake mot slutten av 1818.
Deretter hadde han stilling som generalinspektør for kavaleri inntil han ble forfremmet til generalløytnant den 27. mai 1825. I januar 1818 ble han Colonel of the Regiment for The 21st Light Dragoons. Han ble overført til The 17th Regiment of (Light) Dragoons (Lancers) i september 1822, til The Royals (sannsynligvis the 1st (Royal) Regiment of Dragoons) i november 1829 og til sitt gamle regiment, The 4th (Royal Irish) Dragoon Guards, i mars 1836. Han var lieutenant-general of the ordnance i 1829–1830 og surveyor-general of the ordnance for en kort periode i 1835. Han ble utnevnt til storkorsridder (GCB) i Order of the Bath i 1834, ble utnevnt til general den 23. november 1841 og døde i London den 1. september 1842.
Familie
Han giftet seg den 17. oktober 1805 med Louisa Augusta (d. 1823), hun var datter av William, andre viscount Courtenay og paret fikk tre sønner og fem døtre.
F.lux
f.lux er et dataprogram som justerer fargetemperaturen på skjermen etter når på dagen klokka er. Målet med dette er å hjelpe mot astenopi og ujevn døgnrytme.
Halden kino
Halden kino er et kinohus som ligger på Skofabrikken i Halden kommune. Kinoen åpnet i november 2021 og driftes av Nordisk Film Kino. Bygget har totalt 3 kinosaler.
Historie
Halden kino holdte tidligere til i et annet lokale og under navnet Alladin kino. Kinoen var også den første i Norge som begynte med salg av popcorn.
Steffi Lemke
Steffi Lemke født 1968, er en tysk landbrukskandidat og politiker (Bündnis 90/Die Grünen). Hun ble 8. desember 2021 utnevnt som Tysklands minister for miljø, naturvern, atomsikkerhet og forbrukervern i Olaf Scholz' regjering. Hun var medlem av Forbundsdagen fra 1994 til 2002 og på ny fra 2013.
Lemke ble født 19. januar 1968 i Dessau, og studerte landbruksvitenskap ved Humbolt-universitetet i Berlin fra 1988 til 1993. Hun er skilt og har ett barn.
Johnny Bjerke
Johnny Bjerke (1948–2008) var en norsk bryter som representerte Sportsklubben av 1909.
Bent Bredesen
Bent Bredesen (født 1. august 1952 i Drammen), også kjent som Brede og Steve Cooling, er en norsk musiker, komponist, plateprodusent, låtskriver, sanger og gitarist. Han er mest kjent som tidligere gitarist for Jonas Fjeld fra 1975 til 1990 og fra og med 2011 igjen. Han vokste opp i en musikalsk familie i Drammen og er broren til illustratøren Trond Bredesen.
Johnny Bjerke
Han vant fire NM-gull, seks NM-sølv og to NM-bronse i perioden 1967–1979.
Bryting under Sommer-OL 2016 – Fri stil menn 65 kg
Fri stil 65 kg for menn i bryting under Sommer-OL 2016 fant sted den 21. august 2016 på Arena Carioca i Rio de Janeiro.
Bent Bredesen
Han spilte i noen band i tenårene, som Frosk (fra Drammen) sammen med Terje Jensen (Jonas Fjeld), før han ble med i bandet som utviklet seg til Jonas Fjeld Rock n' Rolf Band (JFRRB). JFRRB var et gjøgler-band hvor de medvirkende var sminket, utkledd og fremførte show med sanger med humoristiske tekster. Alle medvirkende hadde kunstner-navn som Eple Skrott (Øyvind Kristensen), Brunulf Bølle (Olaf Hjellum), Tom Metall (Tom Knutsen), Herman Norman (Erik Kristensen), Jonas Fjeld (Terje Jensen), Herodes Falsk (Kim Hansen) som spilte plastsaksofon, var forfatter, klovn og manager, og Steve Cooling (Bent Bredesen). JFRRB holdt det gående fra 1969 til 1977.
Han var med i filmen Fifty Fifty i 1982, hvor han spilte en gitarist. Han har også et spor, «They Came from The South», på albumet fra filmen.
Bredesen spilte i Tango Dango sammen med Finn-Tore Tokle bass. Rune Jensen Keyboards og Per Eriksen trommer. De ga ut albumet Tango Dango i 1994.
Etter oppholdet i Notodden Blues Band fortsatte han å være en populær og dyktig musikker på andre artister sine album. Han hadde også et spor, «Hold meg fast», på samlealbumet Drammens Hjerte med artister fra Drammen i 2011.
Neste soloalbum kom i 2015 og hadde tittelen Doggerland.
Bent Bredesen er i dag bosatt i Lier, og han har blitt rammet av Tinnitus.
Sønnen Simen Bredesen er tenor ved Den Norske Opera & Ballett
VM i terrengsykling 2013
VM i terrengsykling 2013 (verdensmesterskapet i terrengsykling) ble arrangert i Pietermaritzburg i Sør-Afrika og i Leogang i Østerrike i 2013.
Saint Kitts og Nevis under VM i friidrett 2015
Saint Kitts og Nevis deltok under VM i friidrett 2015 (utendørs) fra 22. august til 30. august 2015 i Beijing i Kina.
Rolf Navarsete
Rolf Navarsete (født 8. januar 1951 i Sogndal) er en norsk tidligere fotballspiller som spilte for Sogndal. Navarsete var aktiv fotballspiller i Sogndal til 1977, og var med på Sogndallaget som spilte cupfinale mot Brann i 1976.
Alma’s Way
Alma's Way var en amerikansk-kanadisk animasjonsserie som ble vist på PBS Kids.
Rolf Navarsete
I 2016 fikk Rolf Navasete Nikken-prisen. Samme år ble han tildelt Kongens fortjenstmedalje.
Alma’s Way
Handling
Alma Rivera er en seks år gammel ung jente som bor i Bronx med familie og venner. Hun møter mange problemer hver dag, og stopper alltid opp, lytter, ser og tenker og forklarer for å hjelpe henne med å løse hverdagens problemer.
VM i terrengsykling 2012
VM i terrengsykling 2012 (verdensmesterskapet i terrengsykling) ble arrangert i Leogang og Saalfelden i Østerrike i 2012.
Walfred Solberg
Walfred Solberg (1895–1979) var en norsk bryter som representerte TIL National.
Han vant fire NM-gull, ett NM-sølv og en NM-bronse i perioden 1917–1931.
Farsund kino
Farsund kino er en kino i Farsund kommune som eies av KinoSør. Kinobygget består av to saler med til sammen 233 seter.
Ultramarin
Ultramarin (av latin: ultra- og marinus; som gjelder havet) er en blå fargetone, som forekommer naturlig i halvedelstenen lapis lazuli, som ved knusing og maling blandes med bindemiddel, f.eks. gummi arabikum, slik at den kan festes til underlaget. Denne metoden gjorde fargen til den suverent dyreste på paletten. Til gjengjeld var den lysekte og falmet derfor ikke. I (kostbar) middelalderkunst er ofte Jesus avbildet i ultramarinblå klær. I 1822 lyktes det Christian Gottlob Gmelin å fremstille fargen syntetisk (kjemisk), noe som gjorde den svært mye billigere. Syntetisk marin utkonkurrerte etterhvert flere naturlige blåfarger, både naturlig ultramarin og naturlig koboltblått. Fargen har et lysende intenst uttrykk. Pigmentet er laserende og gjennomsiktig, og krever ved påføring et hvitt underlag for å ikke miste sin kraft. Den gir derfor vanskelig en ensartet flate.
Josef Brems
Josef Ludwig Brems (født 7. august 1870 i Testelt i Belgia, død 5. april 1958 i København) var en katolsk biskop og apostolisk vikar for Danmark.
Prest
Brems trådte inn i premonstratenserordenen etter at han hadde tatt studenteksamen, og etter å ha avlsuttet sine studier i teologi ble han ordinert til prest den 9. mars 1895 av kardinal Benedetto Lorenzelli. Deretter virket han som sogneprest i det nordlige Tyskland samt i Danmark.
Biskop
Den 10. oktober 1922 ble pater Brems utnevnt av pave Pius XI til apostolisk vikar for Danmark med titulærtittel til Roskilde. Han ble bispeviet 25. januar 1923 av kardinal Desiré-Félicien-François-Joseph Mercier og biskopene Thomas Heylen og Arnold Diepen som medkonsekratorer. Brems ble pensjonerti 1938 og ble etterfulgt av Theodor Suhr den 13. desember 1938. Han var kommandør av 2. grad av Dannebrogordenen.
Episkopalgenealogi
Hans episkopalgenealogi er:
En dag kom en katt
En dag kom en katt (originaltittel: Až přijde kocour) er en tsjekkoslovakisk spillefilm fra 1963, regissert av Vojtěch Jasný.
Juan Sebastian Aak
Juan Sebastian Aak (født 20. februar 1997) er en norsk bryter som representerer Kolbotn IL.
En dag kom en katt
Den ble belønnet med Juryprisen (Prix du Jury) ved Filmfestivalen i Cannes i 1963.
Juan Sebastian Aak
Han vant fire NM-gull, to NM-sølv og to NM-bronse i perioden 2013–2023.
Atle Håland
Atle Håland (født 24. desember 1985 i Vatnestrøm i Aust-Agder) er en norsk forfatter, som debuterte på Flamme Forlag i 2015 med diktsamlingen Han. Han ga ut diktsamlingen Vannfall i 2016.
I januar 2015 startet Atle Håland «Litteraturhuset i Kristiansand», et prosjekt med arrangement på ulike steder i byen, blant annet flere forfattermøter på Teateret i Kristiansand, under tittelen Bokbad i Kristiansand. Initiativet kom som en reaksjon på flere år med prosesser og debatter rundt mulig etablering av et offisielt litteraturhus i Kristiansand.
En dag kom en katt
Handling
Rødt var fargen på velmenende og snille mennesker. Farger som gult og lilla var forbeholdt de utro, misunnelige eller uregjerlige menneskene. Men katten ble til slutt myrdet, fordi menneskene ikke ville at noen skulle vite hvem som egentlig var gode eller dårlige mennesker.
Miiko Albornoz
Miiko Martin Albornoz Inola (født 30. november 1990) er en svenskfødt chilensk fotballspiller som spiller for den danske klubben.
Albornoz har spilt landslagskamper i aldersbestemte klasser for Sverige opp til U21, og spiller nå landslagsfotball for Chile.
VM i terrengsykling 2015
VM i terrengsykling 2015 (verdensmesterskapet i terrengsykling) ble arrangert i Vallnord i Andorra i 2015.
Miiko Albornoz
Albornoz, som startet karrieren i, gikk til Malmö FF, som var klar for Mesterligakvalifisering i august 2011, og signerte for fire år. Sommeren 2014 ble det klart at Albornoz ville gå til den tyske Bundesligaklubben Hannover 96.
Brommapojkarna
Albornoz startet karrieren i IF Brommapojkarna, hvor han spilte i aldersbestemte lag fra han var fire og fram til 2007, da han sluttet seg til førstelaget. Albornoz spilte første kamp i Superettan i 2008, og året etter første kamp i Allsvenskan.
Malmö FF
Albornoz signerte 14. august 2011 en fireårskontrakt med regjerende svenske mestre Malmö FF. Han tok over trøyenummer 14 etter Guillermo Molins, som hadde forlatt klubben i samme overgangsvindu, og ble presentert av klubben foran 23 180 tilskuere foran en vennskapskamp mot AC Milan. Albornoz spilte første kamp for sin nye klubb 20. august 2011, da Malmö FF slo GAIS 2-1 i Allsvenskan. Sammenlagt spilte Albornoz seks seriekamper for Malmö FF i sin første sesong for klubben. Han fikk også spilletid i gruppespillet i Mesterligaen i 2011.
I 2012-sesongen spilte Albornoz store deler av forsesongen som høyreback, til tross for at Albornoz foretrekker å bruke høyrefoten, og heller ikke hadde spilt høyrekanten før. I kampen mot Syrianska FC startet Albornoz som høyreback, og spilte 90 minutter. Albornoz, som fortsatte å spille i denne posisjonen de påfølgende kampene, erstattet Ulrich Vinzents, som hadde startet fast i denne posisjonen siden 2006. Albornoz spilte en av sine beste kamper for Malmö FF, og ble kåret til banens beste, da Malmö FF møtte AIK på hjemmebane 2. juli. 27. august 2012 scoret Albornoz første målet for klubben da Malmö FF møtte GIF Sundsvall, og et skudd fra utenfor straffemerket gikk inn. Albornoz spilte 27 kamper og scoret tre mål for Malmö FF denne sesongen.
Albornoz skiftet trøyenummer fra 14 til 3 i forkant av 2013-sesongen. Han spilte første kampen etter en lengre karantene 22. april, hjemme mot Östers IF. Albornoz spilte en nøkkelrolle for Malmö FF denne sesongen, da han spilte samtlige av klubbens resterende seriekamper, og scoret ett mål, da klubben vant serien. Albornoz spilte samtlige av Malmö FFs kvalifiseringskamper til gruppespillet i Europaligaen. Han ble nominert til årets forsvarsspiller i Allsvenskan 2013 for prestasjonene denne sesongen.
Hannover 96
Det ble 20. juni 2014 kjent at Albornoz ville inngå i en overgang til den tyske Bundesliga-klubben Hannover 96. Overgangen ble gjennomført 1. juli 2014, da det tyske overgangsvinduet åpnet. Albornoz deltok for Chile i VM i Brasil da overgangen fant sted.
Sverige
Fra 2005 til 2013 spilte Albornoz jevnlig i sine aldersklasser for svenske juniorlandslag i fotball. Han spilte i alle aldersklasser fra U17 til U21, men spilte aldri for det svenske herrelandslaget.
I desember 2013 ble Albornoz innkalt til landslagssamling for å spille en serie kamper i Midtøsten, men Albornoz avslo å spille for Sverige.
Chile
I desember 2013 uttalte Albornoz til svenske medier at han var klar for landslagsspill for Chile mot Tyskland 5. mars året etter. Jorge Sampaoli innkalte imidlertid Albornoz til en vennskapskamp mot Costa Rica allerede 22. januar 2014, og Albornoz avslo landskampsspill for Sverige til fordel for Chile, for å bli spilleklar for laget til fotball-VM samme år. Albornoz scoret i sinførste landslagskamp, som Chile vant 4-0. Den 13. mai 2014 ble Albornoz tatt ut til VM i en foreløpig tropp på 30 spillere. Albornoz spilte sin andre landslagskamp da Chile møtte Egypt 31. mai samme år, og ble tatt ut da Chiles endelige VM-tropp dagen etter ble offentliggjort.
Straffedømt
Rettssaken, som ble holdt for lukkede dører, fant sted 12. februar 2013, og Albornoz ble dømt til betinget fengsel, samt ilagt en straffeavgift på 500 SEK til brottsofferfonden. Etter dommen var kunngjort, ble oppholdet fra aktiviteter relatert til klubben forlenget av Malmö FF, og en ny beslutning skulle tas når den betingede straffen var sonet. Albornoz fikk imidlertid delta på treninger i regi av klubben i denne perioden. I en pressekonferanse 10. april 2013 kunngjorde Malmö FF at Albornoz' opphold fra øvrige aktiviteter i klubben var over, og at han ville være klar for laguttak til Allsvenskan-kampen mot Östers IF 22. april 2013. Albornoz var dermed utilgjengelig for gruppespillet i Svenska Cupen 2012/13, samt de fire åpningskampene i Allsvenskan 2013.
Brage Haugmo Ringheim
Brage Haugmo Ringheim (født 14. april 1995) er en norsk bryter som representerer Kolbotn IL.
Miiko Albornoz
Etterspill
Ifølge en uttalelse fra Albornoz gjengitt på Sveriges fotballforbunds hjemmeside, var svensk medias omtale av straffesaken medvirkende til Albornoz' valg av det chilenske landslaget foran det svenske.
Brage Haugmo Ringheim
Han vant tre NM-gull, to NM-sølv og to NM-bronse i perioden 2013–2019.
Miiko Albornoz
Privat
Miiko Albornoz' bror, Mauricio Albornoz, spiller for Akropolis IF.
Verdal kino
Verdal kino er en kino som ligger i Verdal og driftes av Nordisk Film Kino. Kinobygget ligger i samme bygg som Verdal bibliotek og består av 2 saler. Kinoen var ny i 2003 og har til sammen 260 seter.
Kristiansand kino
Kristiansand kino er en kino i Kristiansand som eies av KinoSør. Kinobygget har totalt 7 saler og var den første kinoen i Nord-Europa med Atmos lyd (39 + 2 kanaler), 4K projektor og HFR (High Frame Rate) i sal 1. HFR også i sal 2 og 3.
Ingrid Stenevik
Ingrid Østervold Stenevik (født 25. september 1994) er en norsk fotballspiller som spiller midtstopper for Brann.
Hun startet seniorkarrieren i Sandviken, hvor hun spilte fra 2011 til 2013. Hun hadde etablert seg i Toppserien og var på aldersbestemte landslag da hun ble gravid, dermed mistet hun mesteparten av 2013-sesongen. Hun var tilbake på banen kun en måned etter fødselen, da for Arna-Bjørnar.
I Arna-Bjørnar ble hun en viktig spiller og etterhvert kaptein. Etter fire sesonger gikk hun tilbake til Sandviken før 2019-sesongen. I 2021 var hun med å ta Sandvikens første seriegull.
Ingrids bror Halldor Stenevik er også fotballspiller.
I 2019 ble Sandviken første klubb i Toppserien med eget gatelag for kvinner, et lavterskeltilbud til personer med rus- eller psykiatriutfordringer. Stenevik ble ansatt som trener for laget.
Paul Verrier
Paul Verrier (født 13. februar 1860 i La Ferté-Macé, død 11. august 1938 i Paris) var en fransk litteraturforsker og professor ved Sorbonne.
Liv
Verrier studerte tysk og engelsk ved universitetet. På grunn av sin bakgrunn fra Normandie begynte han å interessere seg for de nordiske landene, særlig Danmark, og lærte seg dansk. I 1897 besøkte han København for første gang og kom i kontakt med foreninger som arbeidet for sønderjydenes sak. Fra 1905 var han dosent i nordiske språk ved Sorbonne-universitetet i Paris. Her stiftet han i 1912 inistituttet for skandinaviske studier (Institut d'Études Scandinaves). Han arbeidet iherdig for å skaffe skandinaviske foredragsholdere til instituttet, og ba de nordiske regjeringene om pengebidrag til instituttets virksomhet.
Under første verdenskrig arbeidet Verrier for å identifisere sønderjyske krigsfanger i franske krigsfangeleirer og for at de skulle få samme behandling som krigsfanger fra Alsace-Lorraine. Han fikk opprettet en egen leir for dem ved Aurillac i Sør-Frankrike, og han overtok selv ansvaret for oppsynet med den. Etter våpenhvilen reiste han sammen med fangene til København, hvor han ble hyllet for sin innsats. Han ble utnevnt til kommandør av Dannebrog i april 1919 og var tilstede under gjenforeningsfesten på Dybbøl 11. juli 1920. Den danske riksdagen bevilget ham en hederspensjon på 10.000 franc i året.
Fariz Musa
Fariz Musa (født 1. mars 1970 i delstaten Terengganu i Malaysia, død 27. desember 2021 i Kuala Terengganu) var en malaysisk politiker.
Han var koordinator for Jingga 13-bevegelsen, og var National Deputy Chief og delstatssjef for Angkatan Muda Keadilan (AMK) i Terengganu. Angkatan Muda Keadilan er ungdomsdelen av People's Justice Party (PKR), som er e kompenent av Pakatan Harapan (PH)-koalisjonen.
Fariz Musa døde av covid-19 den 27. desember 2021 på i Kuala Terengganu, i en alder av 51 år.
Ylva Wærenskjold
Ylva Ambrosia Wærenskjold er datter av billedkunstneren Camilla Wærenskjold. Hennes tippoldefar, Jens Peter Thiis var en norsk kunsthistoriker, konservator og museumsdirektør ved Nasjonalgalleriet.
Ylva Ambrosia Wærenskjold studerte ved Litterär Gestaltning, Akademin Valand fra 2012-2014. Hun har også studert ved forfatterstudiet i Tromsø, Kunstakademiet 2011-2012 og forfatterstudiet i Bø 2009-2010.
Skorpe
Skorpe kan vise til:
Electronic Entertainment Expo 2018
Electronic Entertainment Expo 2018 (E3 2018) var den 24. årlige E3-arrangementet. På messen ble nye og kommende produkter fra maskinvareprodusenter og programvare- og videospillutviklere presentert for publikum. Arrangementet ble holdt på Los Angeles Convention Center fra 12. juni til 14. juni 2018 og var arrangert av Entertainment Software Association (ESA).
Om E3 2018
E3 2018 hendte fra 12. til 14. juni 2018 i Los Angeles Convention Center. Under denne perioden holdt store spillutgivere pressekonferanser, vanligvis som en direkte presentasjon i store teatere. Eller gjennom streaming av allerede innspilte segmenter, hvor nye spill som er planlagt for neste år presenteres. Under arrangement var utviklere og utgivere å finne på de mange utstillingsområdene for å gi folk fra videospill industrien, pressen, forhandlere og publikum muligheten til å prøve ut de nye spillene og å snakke med utviklerne/utgivere. Flere underliggende eventer ble også holdt i nærheten av arenaen, inkludert en videospill turneringer.
Som i 2017 tilbyr E3 2018 allmennheten billetter til arrangementet, og følger samme billett-struktur som under E3-2017. Imidlertid, for å løse problemer med overfylte utstillingshaller, vil E3 2018 åpne for to dager der kun medlemmer av videospill industrien får tilgang for et par timer før alle andre. Bare de som har gratis bransjekort og offentlige kjøpskort vil kunne delta i disse eksklusive timene. 1000 av de offentlige passene, kalt "Gamer Passes", ble solgt til $149 USD per person, mens resten av de offentlige passene ble solgt for $249 per person.
Electronic Arts
Electronic Arts holdt en separat pressekonferanse i nærheten av Convention Center, enn å delta på Expo-en. EA Play-2018 arrangementet ble avholdt på Hollywood Palladium fra 9. til 11. juni. EA's pressekonferanse ble holdt 9. juni kl 11:00 (PDT), og dekket Battlefield V, FIFA 18 og FIFA 19, Star Wars Jedi: Fallen Order, Star Wars Battlefront II, Unravel Two, Sea of Solitude, NBA Live 19, Madden NFL 19, Command & Conquer: Rivals, og Anthem. EA har også annonsert at Origin programvare tjenesten vil utvides til å inkludere et premium-abonnement for å gi tilgang til titler før butikk utgaven, og den vil støtte cloud gaming senere i år.
Microsoft
Microsofts pressekonferanse som ble avholdt 10. juni kl 1:00 (PDT) på Microsoft Teater. Under Major Nelsons Podcast, sa Microsofts Executive Vice President of Gaming, Phil Spencer, at Microsofts pressekonferanse hadde gjort positive endringer etter erfaringene fra 2017-pressekonferanse til å bli mer morsomt for alle. Presentasjonen dekket rundt femti spill, inkludert Halo Infinite, Ori and the Will of the Wisps, Sekiro: Shadows Die Twice, Fallout 76, The Awesome Adventures of Captain Spirit, Crackdown 3, Nier: Automata, Metro Exodus, Kingdom Hearts III, Sea of Thieves, Battlefield V, Forza Horizon 4, We Happy Few, PlayerUnknown's Battlegrounds, Tales of Vesperia, Tom Clancy's The Division 2, Shadow of the Tomb Raider, Session, Black Desert Online, Devil May Cry 5, Cuphead, Tunic, Jump Force, Dying Light 2, Battletoads, Just Cause 4, Gears Pop, Gears Tactics, Gears 5, og Cyberpunk 2077.
Phil Spencer bekreftet også at Microsoft Studios hadde kjøpt spillselskapene: Undead Labs, Playground Games, Ninja Theory, og Compulsion Games. De hadde også etablert et nytt studio, The Initiative.
Microsoft hadde utstillingsplass ved den mest eksponerte plassen på konferansegulvet, som i hovedsak var dedikert til Mixer streaming plattformen, men det var også demoer og andre aktiviteter på Microsoft's utstillingsstand.
Bethesda
Bethesda Softworks holdt sin E3-presentasjon 10. juni 6:30pm (PDT). Spillene som ble presentert inkluderer Rage 2, The Elder Scrolls: Legends, The Elder Scrolls Online, Doom Eternal, Quake Champions, Prey, Wolfenstein II: The New Colossus, Wolfenstein: Youngblood, Wolfenstein: Cyberpilot, Fallout 76, Fallout: Shelter, The Elder Scrolls Blades, Starfield og The Elder Scrolls VI.
Devolver Digital
Devolver Digital holdt en E3-presentasjon via Twitch 10. juni kl 8:00 (PDT). Presentasjonen fulgte den logiske oppdelingen av presentasjonen som Devolver benyttet under E3 2017, et pre-innspilt segment som tullet med hvordan E3 og markedsføringen av videospill ikke fokuserer på spill var blant annet lagt inn i presentasjonen. Skuespiller Mahria Zook spiller rollen som den fiktive Devolver "Chief Synergi Officer" Nina Struthers. Devolver avslørte titler som Scum, My Friend Pedro og Metal Wolf Chaos XD.
Square Enix
Square Enix holdt en forhåndsinnspilt pressekonferanse, som ble avholdt 11. juni kl 10:00 (PDT). Presentasjon omhandlet Square Enix kommende spill, inkludert Shadow of the Tomb Raider, Final Fantasy XIV, The Awesome Adventures of Captain Spirit, Dragon Quest XI, Babylon's Fall, Nier: Automata, Octopath Traveler, Just Cause 4, The Quiet Man, og Kingdom Hearts III.
PC Gaming Show
PC Gamer er vert for PC Gaming Show 11. juni kl 3:00 pm (PDT). Showet inneholdt presentasjoner fra flere utgivere og utviklere, inkludert Sega, Square Enix, Crytek, Double Fine Productions, Hi-Rez Studios, Skydance Media, Digital Extremes, Raw Fury, Klei Entertainment, Modern Storyteller, tinyBuild, Cloud Imperium Games, Starbreeze, og 505 Games.
Tour de France 1920
Tour de France 1920 var den 14. utgaven av Tour de France og den ble avholdt fra 27. juni til 27. juli.